|  |
| --- |
|  |

# ဓမ္မဟောင်းအခြေခံအုတ်မြစ်များ – Module ၉

# ယောသပ်နှင့် သူ၏အစ်ကိုများ

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည်သောအရာသည် အဘယ်နည်း။
2. ယောသပ်သည်အစ်ကိုများကြား သဘောထားကွဲလွဲမှုကို မည်သို့ကူညီဖြေရှင်းပေးခဲ့သနည်း။
3. အီဂျစ်ပြည်တွင်ယောသပ်၏ ကြင်နာစွာအုပ်ချုပ်မှုသည် အီဂျစ်ပြည်သူများကို မည်သို့ အကျိုးပြုခဲ့သနည်း။ သူ့မိသားစုကို မည်သို့အကျိုးပြုခဲ့သနည်း။
4. ယောသပ်၏ဇာတ်လမ်းသည် အာဗြဟံ၊ ဣဇာက်နှင့် ယာကုပ်တို့၏မှတ်တမ်းများနှင့် မည်သည့်အချက်လေးချက်ကို မျှဝေသနည်း။ ယောသပ်၏ဇာတ်လမ်းတွင် ဤအလေး ပေးချက်များကို ကျွန်ုပ်တို့မည်သို့မြင်ရပုံဥပမာအချို့ကိုဖော်ပြပါ။
5. ထောက်ပံ့ပေးမှုနှင့်ပတ်သက်၍ ယောသပ်၏ဇာတ်လမ်းမှ မည်သည့်သင်ခန်းစာများ ကျွန်ုပ်တို့သင်ယူနိုင်သနည်း။
6. ခက်ခဲသောအခြေအနေများကြားတွင် ဘုရားသခင်အပေါ် သစ္စာရှိရန် ယောသပ်၏ ပုံသက် သေက သင့်အားမည်သို့ခွန်အားပေးသနည်း။
7. တစ်ခါတစ်ရံတွင် ၎င်းတို့ကို ကျေးဇူးပြုပုံမရှိသော်လည်း၊ ဘုရားသခင်သည် ယောသပ်နှင့် သူ၏အစ်ကိုများကို ဤဇာတ်လမ်းတစ်လျှောက် အကြိမ်ကြိမ် ကျေးဇူးပြုခဲ့သည်။ ဘဝ၏ စိန်ခေါ်မှုများကြားတွင်ပင် သင့်ဘ၀၌ ဘုရားသခင်၏ကျေးဇူးတော်နှင့် ကြင်နာမှုကို အသိအမှတ်ပြုရန် ၎င်းသည်သင့်အား မည်သို့ကူညီပေးသနည်း။
8. သင်နှင့် သင့်အသင်းတော်သည် ယုံကြည်သူများအသိုက်အဝန်းအတွင်းနှင့် အပြင်ဘက်ရှိ သူများထံသို့ ဘုရားသခင်၏ကောင်းချီးများ ရောက်ရှိစေမည့် နည်းလမ်းအချို့သည် အဘယ်နည်း။
9. ခွင့်လွှတ်ခြင်းအကြောင်းနှင့်ပတ်သက်၍ ယောသပ်ဇာတ်လမ်းမှ မည်သည့်သင်ခန်းစာများ ကျွန်ုပ်တို့သင်ယူနိုင်သနည်း။
10. လူတို့သည် တစ်ဦးနှင့်တစ်ဦး ခွင့်မလွှတ်သည့်အတွက် အသင်း‌တော်တွင်ပဋိပက္ခများ ကြုံဖူး ပါသလား။ သို့မဟုတ် တစ်ဦးတစ်ယောက်ကို ခွင့်လွှတ်ဖို့ရန် ခက်ခဲဖူးပါသလား။ ယောသပ်၏ဇာတ်လမ်းသည် ကျွန်ုပ်တို့အား ခွင့်လွှတ်တတ်ရန် မည်သို့ကူညီပေးသနည်း။

**အဓိကအကြောင်းအရာများအပေါ် ပြန်လည်သုံးသပ်ချက် – အထူးအလေးပေးချက်များ – အမျိုးသားရေးကွဲပြားမှု\_** ဘုရားသခင်သည် ထူးခြားသောအမည်တစ်ခု (ဗျာဒိတ် ၂:၁၇) နှင့် သူ၏သားသမီးတစ်ဦးစီအတွက် အထူးသင့်လျော်သောဆုကျေးဇူးများပေးထားသည်။ ရှင်ပေါလုဆိုသည်မှာ၊ “သို့သော်လည်း ခရစ်တော်သည် ဆုပေးတော်မူသည်အတိုင်း ငါတို့သည်ကျေးဇူးတော်ကို အသီးသီး ကိုယ်စီခံရကြပြီ” (ဧဖက် ၄း၇)။ အချို့သောဆုကျေးဇူးများသည် အခြားဆုကျေးဇူးများထက် ပို၍မြင်သာသည်။ အချို့တို့ကို အခြားတို့ထက် သတ်မှတ်ထားသည့်ယဉ်ကျေးမှုအရ ပို၍တန်ဖိုးထားကြသည်။ သို့သော် ဘုရားသခင်၏ သားသမီးတိုင်းသည် ကိုယ်တော်၏နိုင်ငံတော်ဆိုင်ရာ ရည်ရွယ်ချက်များတွင် အထူးတာဝန်ရှိသည်။ ကျွန်ုပ်တို့သည် ကျွန်ုပ်တို့၏ဆုကျေးဇူးများကို သစ္စာရှိစွာ၊ တန်ဖိုးထားကာ အသုံးပြုပြီး ကျွန်ုပ်တို့၏လမ်းခရီး၌ သခင်ဘုရားပေးတော်မူသောဆုကျေးဇူးများထံမှ အကျိုး ကျေးဇူးခံစားရရှိရန်ဖြစ်သည်။

**ကိစ္စရပ်လေ့လာမှု-** John သည် သင်းအုပ်ဆရာ Bob နှင့် John ၏ဆုကျေးဇူးများအကြောင်း ပြောဆိုရန် ချိန်းထားသည်။ "ကျွန်ုပ်၏ဆုကျေးဇူးသည်အဘယ်နည်း"ဟု သူမေးသည်။ “ကျွန်ုပ် သည်စာအုပ်များစွာဖတ်ပြီး ဝိညာဉ်ဆုကျေးဇူးသုံးခုကို စာတမ်းယူထားပါသည်။ သို့သော် ၎င်းတို့ ၏ဖော်ပြချက်သည် အဆင်မပြေပါ။ ကျွန်ုပ်၏ဆုကျေးဇူးသည်မည်သည့်အရာဖြစ်သည်ကို ကျွန်ုပ် သည်မသိပါ။" သင်းအုပ်ဆရာ Bob ကစာတမ်းများတွင် မည်သည့်အရာဖော်ပြထားသနည်းဟု မေးမြန်းခဲ့သည်။ "အစေခံခြင်း" ဟုသူဆိုသည်။ "သို့သော်ကျွန်ုပ်သည် အလွန်ရှက်တတ်သူတစ်ဦး ဖြစ်သည်။ ကျွန်ုပ်သည် တိတ်ဆိတ်စွာဖြင့် ကူညီပေးပါသည်။" ထို့နောက် သင်းအုပ်ဆရာ Bob သည် John အတွက် ဆုတောင်းပေးပြီး ၎င်းကိုစဉ်းစားပေးမည်ဟု ပြောခဲ့သည်။ တွေ့ဆုံမှုအပြီးတွင်၊ သင်းအုပ်ဆရာ Bob က “စကားမစပ်၊ Mrs. Smith အိမ်ပြောင်းဖို့စီစဉ်နေပြီး သူမအိမ်ကိုရောင်းရန် သန့်ရှင်းရေးအနည်းငယ်အကူအညီလိုအပ်နေပါသည်။ သင့်အနေဖြင့်သူမကို ကူညီပေးနိုင်သည်” John က “ကောင်းပြီ၊ ကျွန်ုပ်စဉ်းစားပါမည်။ ကျွန်ုပ်အချိန်ရှိမည် မသေချာပါ။"

မေးခွန်းများ ပြန်လည်ဆင်ခြင်သုံးသပ်ခြင်း

1. သင့်ဆုကျေးဇူးများသည် မည်သည့်အရာဖြစ်သည်ဟု ထင်ပါသလဲ။ ၎င်းတို့ကို ချရေးပါ။
2. သင့်ဆုကျေးဇူးများကို ရှာဖွေတွေ့ရှိရန် အကောင်းဆုံးနည်းလမ်းများထဲမှတစ်ခုမှာ သင့် လမ်းခရီးတွင် အမှုတော်ဆောင်ရန်သခင်ဘုရားပေးတော်မူသော အခွင့်အလမ်းများကို သစ္စာရှိစွာတုံ့ပြန်ခြင်းဖြစ်သည်။ ၎င်းသည် သူ သို့မဟုတ် သူမ၏ဆုကျေးဇူးများကို ရှာဖွေတွေ့ရှိရန် အကောင်းဆုံးစွမ်းရည်ဖြင့် ထမ်းဆောင်နေသေအချိန်ဖြစ်သည်။ အထက်ဖော်ပြပါ ကိစ္စရပ်လေ့လာမှုများကို ပြန်လည်လေ့လာသုံးသပ်ပါ။
3. တခါတရံမှာ လူတို့သည်သူတို့၏ဆုကျေးဇူးများအ‌ပေါ် ဝမ်းမြောက်မှုမရှိကြပါ။ အကြောင်းမှာ ထိုဆုကျေးဇူးများကို သူတို့၏ယဉ်ကျေးမှုသည် တန်ဖိုးမထားသောကြောင့် ဖြစ်သည်။ အကယ်၍ သင်သည် ဘုရားသခင်ပေးသော ဆုကျေးဇူးအပေါ် မပျော်မရွှင် ဖြစ်နေခြင်းသည် ခရစ်တော်နှင့်မပျော်မရွှင် ဖြစ်နေခြင်းဖြစ်ပြီး၊ သင့်အား ကိုယ်တော်ပေး ထားသော အမည်အပေါ်လည်းမပျော်မရွှင် ဖြစ်နေခြင်းဖြစ်ကြောင်းကို ဆင်ခြင်သုံးသပ်ပါ။

လုပ်ဆောင်ရန် လုပ်ငန်းများ

* သင့်ဆုကျေးဇူးများက မည်သည့်အရာဖြစ်သည်ဟူသော ထင်မြင်ချက်ကို လူ ၅-၁၀ ဦးအား ချရေးခိုင်းပါ။
* သင့်စာရင်းကို အခြားသူများ၏စာရင်းနှင့် နှိုင်းယှဉ်ပါ။
* သင့်အသင်းတော်ရှိလူများသည် သူတို့၏ဆုကျေးဇူးများသည် မည်သည့်အရာဖြစ်သည်ကို သူတို့သိပါသလား။ အကယ်၍ သင်သည်သင်းအုပ်ဆရာဖြစ်လျှင် သို့မဟုတ် သင်းအုပ်ဆရာ နှင့်ဆက်စပ်မှုရှိသူဖြစ်ပါက၊ သင်၏အသင်းတော်မှလူများကို ဤတူညီသောလုပ်ငန်းစဉ်ကို လိုက်နာစေပြီး ၎င်းတို့၏ရလဒ်များကို အသင်းတော်၏ဦးဆောင်မှုဖြင့် ဝေမျှခိုင်းပါ။
* သင်၏အချိန်ကန့်သတ်ချက်များအတွင်း၊ သင်သည် ၎င်းတို့ကိုလုပ်ဆောင်လိုကြောင်း သေချာမသိသောကြောင့် သင့်အား သခင်ပေးထားသည့်အခွင့်အရေးများကိုခုခံခြင်း သို့မဟုတ် ငြင်းဆန်ခြင်းချက်ချင်းမပြုပါနှင့်။ ၎င်းအတွက်ဆုတောင်းပါ၊ အကြံဉာဏ်တောင်း ပါ၊ သခင်ဘုရား၏ ဦးဆောင်မှုကို ဝန်ခံပါ။ အခြေအနေအမျိုးမျိုးတွင် အမှုတော်ထမ်း ဆောင်ခြင်းဖြင့်၊ သင်၏ဆုကျေးဇူးများသည် မည်သည့်အရာဖြစ်သည်ကို သခင်ဘုရားသည် သင့်အား ဖော်ပြပေးလိမ့်မည်။
  + သင့်အသင်းတော်တွင်ရှိသောလူများကို အလားတူလုပ်ဆောင်ရန် အားပေးပါ။
* မိမိကိုယ်ကိုချီးမြောက်မည့်အစား အခြားသူများအတွက် ရင်းနှီးမြုပ်နှံရန် သခင်ဘုရားရှေ့၌ ကတိသစ္စာပြုပါ။ ဆိုလိုသည်မှာ သူတို့ကို အမှန်တကယ်ချစ်ပါ။